અમદાવાદ: ક્રાઈમ ડિટેકશન વધુ અસરકારક બનાવવા માટે અમદાવાદ ક્રાઇમ બ્રાંચ હાઇટેક બની રહી છે ત્યારે અમદાવાદ જિલ્લાની લોકલ ક્રાઇમ બ્રાંચ (એલસીબી)માં આજે પણ સુવિધાનો અભાવ છે. ધોધમાર વરસાદ, ગરમી અને ઠંડીમાં પણ એલસીબીના પોલીસકર્મીઓને સુવિધાના અભાવને કારણે ઓફિસની બહાર બનાવેલ શેડની નીચે બેસી રહેવું પડે છે. આવનારા દિવસમાં એલસીબીની ઓફિસને બોપલ પોલીસ સ્ટેશનના બિલ્ડિંગમાં ખસેડવામાં આવે તેવી શક્યતાઓ છે.